tomron87/hebrew-wikipedia-sentences-corpus huggingface dataset:
9 במרץ – פיגוע הירי ברחוב דיזנגוף: שלושה נפצעו באורח אנוש, קשה וקל ברחוב דיזנגוף בתל אביב.
המחבל, שב"ח המזוהה עם חמאס, נהרג.
ב-20 במרץ נפטר מפצעיו אור אשכר, שנפצע באורח אנוש.
9 במרץ – מטען חבלה שהניח מחבל באוטובוס בביתר עילית לא התפוצץ והעלה עשן, באופן שאיפשר לחבלני המשטרה לנטרלו.
10 במרץ – ניסיון פיגוע דקירה בחוות דורות שבשומרון: מחבל הגיע עם 2 סכינים וניסה לפרוץ לבית.
תושב המקום ירה בו למוות.
10 במרץ – פיגוע ירי לעבר חיילים בטולכרם, ללא נפגעים.
10 במרץ – פיגוע אבנים בחווארה: מחבלים רגמו באבנים רכב ישראלי, וכתוצאה מכך אישה נפצעה באורח קל.
12 במרץ – מחבל ניסה ללא הצלחה לדקור אישה בכתפה בנתניה ונעצר.
13 במרץ – הפיגוע בצומת מגידו: מחבל לבנוני הפעיל מטען חבלה שהונח מעבר למעקה הבטיחות בכביש 65 סמוך לצומת מגידו, ופצע קשה מאוד אדם אחד.
המחבל ניסה לחזור לכיוון גבול לבנון ונהרג על ידי לוחמי ימ"מ ושב"כ ליד היישוב שלומי כשלבש חגורת נפץ.
13 במרץ – נער נפצע באורח קל בפיגוע אבנים סמוך ליישוב מעון.
17 במרץ – פיגוע ירי לעבר מוצב סאלם של משמר הגבול.
17 במרץ – סוכל פיגוע דקירה בצומת ביתין בחטמ"ר בנימין, המחבל נוטרל.
18 במרץ – שני תיירים מגרמניה נפצעו קל לאחר שנכנסו לשכם עם רכב שיתופי של אוטו-תל, ונרגמו באבנים.
18 במרץ – שוטר נפצע קל לאחר ששוטרים נכנסו לטפל בתאונת דרכים בג'בל מוכבר שבמזרח ירושלים, והותקפו על ידי תושבי השכונה.
19 במרץ – שני יהודים נפצעו באורח קשה וקל בפיגוע ירי לעבר רכב ישראלי בחווארה.
חייל מארינס לשעבר, אב המשפחה, שנפצע קשה, הצליח להשיב אש ולחבוש את עצמו בחוסם עורקים.
19 במרץ – גבר נפצע באורח קל בפיגוע אבנים וירי לעבר רכבו בכביש 463, סמוך לצומת הדואר.
25 במרץ – שני חיילי צה"ל נפצעו באורח קשה ובינוני בפיגוע ירי לעבר עמדה צבאית בחווארה.
26 במרץ – פיגוע ירי לעבר היישוב אבני חפץ שבצפון השומרון, ללא נפגעים.
בחודש אפריל יצאו לפועל 194 פיגועים שיצאו מאיו"ש עזה וירושלים.
במהלך החודש נרצחו 4 ונפצעו 18 כתוצאה מפיגועי טרור, מתוכם 6 מקרב כוחות הביטחון.
1 באפריל – שלושה חיילים נפצעו בפיגוע דריסה בגוש עציון.
אחד באורח קשה, אחד באורח בינוני ואחד באורח קל.
המחבל, איש מנגנוני הביטחון הפלסטיניים, נהרג.
3 באפריל – פיגוע ירי לעבר קיבוץ מעלה גלבוע: מחבלים פלסטינים מפת"ח וגא"פ ירו מכיוון גדר ההפרדה לעבר מעלה גלבוע, למספר בתים נגרם נזק אך לא היו נפגעים.
4 באפריל – שני חיילים נפצעו באורח קשה וקל בפיגוע דקירה בצומת ניר צבי.
המחבל, תושב חברון, נוטרל ונעצר.
5 באפריל – חייל נפצע באורח בינוני בפיגוע ירי סמוך לחברון.
5 באפריל – במהלך ליל הסדר מאות פלסטינים וערבים אזרחי ישראל התבצרו במסגד אל-אקצא עם אבנים גדולות וזיקוקים ותקפו שוטרים.
השוטרים הגיבו באמצעים לפיזור הפגנות ועצרו כ-350 פלסטינים.
5 באפריל – מאות ערבים-ישראלים התפרעו בכביש 65 ליד אום אל-פחם, יידו אבנים ותקפו שוטרים, שהגיבו ברימוני הלם.
6 באפריל – חג פסח: שני ישראלים נפצעו באורח קל כתוצאה ממטח של עשרות רקטות ארטילריות ששוגרו מלבנון לאזור הגליל המערבי.
כיפת ברזל יירטה 25 רקטות מתוך 34 ששוגרו.
מאוחר יותר, דווח על שיגור 2–3 פצמ"רים לעבר מטולה.
6 באפריל – מחבלים יידו בקבוקי תבערה לעבר תושבי בית האורות בירושלים.
6 באפריל – חייל נפצע באורח קל-בינוני בפיגוע ירי בכיכר אדם.
המחבל נעצר למחרת עם עוד 3 מבוקשים על ידי יחידת דובדבן.
7 באפריל – פיגוע הירי בצומת חמרה: שתי אחיות נרצחו ואמן נפצעה באורח אנוש ונפטרה כעבור מספר ימים, בפיגוע ירי ליד מושב חמרה בבקעת הירדן.
7 באפריל – פיגוע הדריסה בפארק צ'ארלס קלור: מחבל ערבי-ישראלי מכפר קאסם פצע 6 אנשים ורצח אחד, תייר איטלקי, בפיגוע דריסה בגן צ'ארלס קלור בטיילת תל אביב.
8 באפריל – שלוש רקטות קרקע-קרקע שוגרו מסוריה אל עבר רמת הגולן, נפילה בשטחים פתוחים וכן בשטחי סוריה וירדן.
11 באפריל – מחבלים ביצעו ירי לעבר עמדת צה"ל באלון מורה.
כוח מגדוד 636 השיב אש והרג 2 מחבלים.
על גופותיהם נתפסו 3 רובי M16 ו-2 אקדחים.
17 באפריל – יהודי כבן 36 נפצע באורח קל–בינוני בפיגוע דקירה בצומת גוש עציון.
המחבלת תושבת מחנה הפליטים דהיישה נוטרלה ונפצעה באורח קל.
17 באפריל – ירי מג'לבון שבנפת ג'נין לעבר הקיבוץ מירב שבגלבוע.
18 באפריל – בבוקר יום הזיכרון לשואה ולגבורה, נפצעו שני יהודים באורח בינוני בפיגוע ירי לעבר רכב סמוך לקבר שמעון הצדיק בירושלים.
המחבל, קטין תושב עסכר, נמלט ונתפס בשכם בלילה שלאחר הפיגוע.
19 באפריל – פיגוע ירי על אוטובוס בין תפוח למגדלים.
24 באפריל – ערב יום הזיכרון – 5 פצועים בפיגוע דריסה בצומת "כל ישראל חברים" סמוך לשוק מחנה יהודה בירושלים, ביניהם אחד פצוע קשה, 2 באורח בינוני ו־2 באורח קל.
המחבל, ערבי תושב בית צפאפא, נורה למוות.
25 באפריל – ביום הזיכרון, מחבל פתח באש מרכב חולף לעבר קבוצת רצים לזכר הנופלים ופצע אדם באורח בינוני בצומת המשטרה הבריטית שבבנימין.
27 באפריל – מחבל, שהשתייך בעברו למנגנוני הביטחון הפלסטיניים, ניסה לבצע פיגוע דקירה בצומת גיתי אבישר ונורה למוות על ידי כוחות צה"ל שהיו במקום.
בחודש מאי יצאו לפועל 220 פיגועים שיצאו מאיו"ש וירושלים.
במהלך החודש נרצחו 2 ונפצעו 21 כתוצאה מפיגועי טרור, מתוכם 2 פצועים מכוחות הביטחון.
2 במאי – פצוע קל בפיגוע ירי סמוך לאבני חפץ.
ב-6 במאי כוחות הביטחון הרגו את שני המחבלים שביצעו את הפיגוע.
2 במאי – פצוע 1 קשה ו-2 פצועים קל מפגיעת רקטה באתר בנייה בשדרות.
4 במאי – מחבלת פלסטינית פצעה קל חייל צה"ל בחווארה בפיגוע דקירה.
11 במאי – במהלך מבצע מגן וחץ אישה בשנות השמונים לחייה נהרגה מפגיעת רקטה ישירה בבית ברחובות ו-10 נוספים נפצעו.
13 במאי – שלושה פועלים עזתים שעבדו בישראל נפגעו מרקטה סמוך לשוקדה.
פועל אחד נהרג, והשניים האחרים נפצעו קשה ובינוני.
ביום ירושלים איתר השב"כ רקטה בבית חנינא שבמזרח ירושלים ועצר מחבל פלסטיני מהכפר עג'ול שבנה אותה ותכנן לשגר אותה על מצעד הדגלים.
21 במאי – חייל מחטיבת הנח"ל נפצע באורח בינוני בפיגוע דריסה בחווארה.
המחבל נעים דרס חסן דרס, תושב רמאללה בן 34, הסגיר את עצמו לידי כוחות הביטחון כעבור מספר ימים.
22 במאי – מחבלים ירו על רכב בו נסעה נהגת ישראלית וארבע בנותיה בין צומת תפוח למגדלים.
הרכב ניזוק אך הנוסעות ברכב לא נפגעו.
23 במאי – מחבלים יידו אבנים בחווארה לעבר מכונית בה נהגה נהגת ישראלית בת 77. הנהגת נפצעה קל.
26 במאי – חג שבועות – מחבל שחדר ליישוב טנא עומרים בדרום הר חברון ניסה לבצע פיגוע דקירה בסמוך לבית הכנסת ביישוב, ונהרג בידי איש ביטחון.
28 במאי – מחבלים פלסטינים, ככל הנראה מאזור ג'נין, ירו לעבר גן נר שבמועצה אזורית גלבוע.
אין נפגעים אך נגרם נזק לבית מגורים.
28 במאי – מחבל פלסטיני הטמין מטען חבלה בכביש 458. כוח מיחידה 636 ירה בו וזיהה פגיעה.
29 במאי – מחבלים פלסטינים ירו על אמבולנס סמוך לקריית ארבע, אין נפגעים אך נגרם נזק.
30 במאי – פיגוע הירי בחרמש: יהודי נרצח בפיגוע ירי מרכב חולף בכניסה ליישוב חרמש.
31 במאי – יהודי נפצע באורח קל מיידוי אבנים לעבר רכבו בגוש עציון.
בחודש יוני יצאו לפועל 214 פיגועים שיצאו מאיו"ש וירושלים.
במהלך החודש נרצחו 7 ונפצעו 19 כתוצאה מפיגועי טרור, מתוכם 9 פצועים מכוחות הביטחון.
1 ביוני – מחבלים ביצעו ירי לעבר עמדת צה"ל סמוך לנווה צוף.
בתגובה ירו חיילי צה"ל ופגעו בשוגג בילד פלסטיני בן 3 אשר נפגע אנושות ובאביו אשר נפצע במצב קשה.
כוחות מגן דוד אדום ביצעו החייאה בפעוט ופינו אותם במסוק לבית החולים תל השומר.
1 ביוני – חייל צה"ל נפצע קל כתוצאה מירי מחבלים משכם לעבר עמדת צה"ל סמוך לשבי שומרון.
3 ביוני – פיגוע הירי בגבול ישראל–מצרים – לוחם ולוחמת צה"ל נהרגו בגבול ישראל–מצרים על ידי שוטר מצרי שהסתנן דרך פתח בגבול, לוחם נוסף נהרג וגשש נפצע באורח קל בחילופי הירי עם המחבל, שנהרג.
5 ביוני – שני חיילים נפצעו באורח בינוני וקל בפיגוע דריסה בחווארה.
המחבל נתפס באזור שכם לאחר מצוד קצר.
6 ביוני – ישראלי נפצע באורח קל בפיגוע ירי לעבר רכבו סמוך לחווארה.
9 ביוני – חייל נפצע באורח קל בפיגוע דקירה סמוך לרמאללה.
9 ביוני – מחבלת פלסטינית ניסתה לדקור חייל בחווארה ונוטרלה בירי.
13 ביוני – ישראלי נפצע בינוני ועוד 4 חיילים נפצעו בפיגוע ירי מרכב גנוב חולף בצומת אפס ליד מבוא דותן.
1 באורח בינוני ו-3 באורח קל.
19 ביוני – שני חיילים נפצעו קל במעבר 300 ליד שקד במהלך פיגוע דריסה.
הלוחמים פצעו את 2 המחבלים ברכב הדורס.
20 ביוני – פיגוע הירי בתחנת הדלק בעלי: שני מחבלים רצחו בירי ארבעה אנשים ופצעו ארבעה נוספים בתחנת דלק ליד עלי.
מחבל אחד נהרג בזירה על ידי אזרח, ולאחר מרדף בן שעתיים הרג כוח של הימ"מ את המחבל השני ליד טובאס.
22 ביוני – מחבלים ירו על רכב בין מחסום ריחן למושב ריחן.
לא היו נפגעים אך הרכב ספג קליעים.
24 ביוני – 2 פצועים קל בפיגוע ירי במעבר קלנדיה.
26 ביוני – ארגון טרור בשם גדודי אל-עיאש המסונף לחמאס ניסה לשגר רקטות "קסאם 1" מג'נין לעבר היישוב רם און במועצה אזורית גלבוע.
הרקטה נפלה בשטח פלסטיני בצפון השומרון.
בחודש יולי יצאו לפועל 234 פיגועים שיצאו מאיו"ש וירושלים.
במהלך החודש נרצחו 2 ונפצעו 26 כתוצאה מפיגועי טרור, מתוכם 2 הרוגים מכוחות הביטחון.
3 ביולי – מחבל פלסטיני בן 16 דקר גבר בבני ברק ופצע אותו קל.
3 ביולי – במהלך מבצע בית וגן בג'נין, חייל נפצע באורח קל מרסיסים.
4 ביולי – הפיגוע המשולב בשכונת נאות אפקה: מחבל מהכפר סמוע שבדרום הר חברון דרס ודקר עוברי אורח ברחוב פנחס רוזן בתל אביב.
9 אנשים נפצעו, בהם 2 במצב קשה ו-2 במצב בינוני-קשה, 3 במצב בינוני ו-2 במצב קל.
המחבל נהרג על ידי אזרח נושא נשק.
מאוחר יותר עדכן בית החולים איכילוב שאישה בהיריון שנפצעה קשה בפיגוע איבדה את עוברה ושמצבם של עוד 4 פצועים מוגדר כקשה.
4 ביולי – מחבלים ירו על כוחות צה"ל מבית החולים אבן סינא שבג'נין במהלך מבצע בית וגן.
מהירי נהרג רב-סמל דוד יהודה יצחק, לוחם מיחידת אגוז.
4 ביולי – ישראלית נפצעה באורח קל כתוצאה מיידוי אבנים בגוש עציון.
4 ביולי – 4 נפצעו באורח קל בפיגוע אבנים לעבר אוטובוס בשכונת א-טור שבמזרח ירושלים.
5 ביולי – פיגוע ירי לעבר שכונת השומרונים שבהר גריזים, אין נפגעים אך נגרם נזק למבנים.
שני המחבלים שביצעו את הפיגוע נהרגו בשכם על ידי הימ"מ יומיים לאחר מכן.
6 ביולי – מחבלים שיגרו טיל נ"ט (שבהתחלה זוהה כרקטה או פצמ"ר) מלבנון לעבר ע'ג'ר, שהתפוצץ בשטח ישראל סמוך לגבול ללא נפגעים.
צה"ל הגיב בירי ארטילרי של 15 פגזים לשטחים פתוחים.
6 ביולי – פיגוע הירי ליד קדומים: ניסיון חדירת מחבל ליישוב קדומים, שילה יוסף אמיר, סמ"ר בחטיבת גבעתי, נהרג בכניסה ליישוב.
9 ביולי – ניסיון פיגוע דקירה בתחנת רכבת קלה גבעת התחמושת, המחבלת נוטרלה ונפצעה קל.
10 ביולי – ניסיון פיגוע ירי ויידוי רימון ליד נווה צוף.
מחבל פלסטיני הגיע לחסם נווה צוף עם רובה, רימון יד ומטען חבלה על מנת לבצע פיגוע.
כוח של חטיבת כפיר הרג אותו.
10 ביולי – מחבלים פלסטינים מארגון המסונף לחמאס טענו ששיגרו 2 רקטות מג'נין לעבר היישוב שקד שבצפון השומרון ופרסמו סרטון של שיגור רקטה.
10 ביולי – מחבל דקר ופצע ישראלי באורח קל בכפר דיר קדיס.
15 ביולי – מחבל חדר לבית ביישוב עשהאל ותקף את בני המשפחה.
אב המשפחה הצליח להדוף אותו אל מחוץ לבית, והמחבל נעצר לאחר זמן קצר על ידי איש כיתת הכוננות של היישוב.
16 ביולי – מחבלים ביצעו פיגוע ירי מתוך רכב בצומת תקוע ופצעו באורח קשה את אלראי קאפח (חתנם של דב ורחל קול שנהרגו 18 שנים קודם בציר כיסופים).
שתי בנותיו נפצעו קל מרסיסים.
המחבלים נמלטו מיד לאחר הפיגוע ונעצרו בצהרי אותו היום במסגד בבית לחם.
17 ביולי – מחבלים יידו אבנים לעבר רכבים בכביש 55 בסמוך לכפר עזון ופצעו 5 באורח קל.
20 ביולי – שלושה מחבלים מבית ג'אלא דקרו גבר בשכונת גילה בירושלים ופצע אותו באורח קשה.
24 ביולי – מחבלים פתחו כאש לעבר אוטובוס קו 467 שעבר דרך הכפר חווארה.
אותרו 8 פגיעות באוטובוס, ללא נפגעים.
25 ביולי – שלושה מחבלים משכם פתחו בירי לעבר כוח צה"ל מגדוד 603 של חיל ההנדסה הקרבית בשכונת השומרונים שבהר גריזים.
הכוח הרג את שלושת המחבלים, ללא נפגעים מקרב הכוח.
28 ביולי – מחבל ניסה לדרוס חיילים בחווארה ונתפס.
29 ביולי – מחבלים ירו לעבר עמדה צבאית סמוך לכפר תל שבשומרון, אין נפגעים.
בחודש זה יצאו כ-186 פיגועים מאיו"ש ומירושלים, במהלך חודש זה נרצחו 5 ישראלים ונפצעו 18 כתוצאה מפיגועי טרור, מתוכם 2 הרוגים מכוחות הביטחון.
1 באוגוסט – הפיגוע במרכז המסחרי במעלה אדומים – שישה פצועים בפיגוע ירי בסמוך לקניון במעלה אדומים – 2 במצב קשה והשאר בינוני.
המחבל, שהיה עם אישור עבודה, נורה על ידי קצין מג"ב ונהרג.
1 באוגוסט – ניסיון פיגוע דקירה בתחנת אוטובוס בצומת אשתמוע שבדרום הר חברון, המחבל נהרג.
2 באוגוסט – מחבל ירה מרכב חולף לעבר מכונית סמוך לצומת חמרה שבבקעת הירדן.
כתוצאה מהירי, אישה נפצעה באורח קל משברי זכוכית.
3 באוגוסט – ירי בוצע לעבר רכב במצפה יריחו.
5 באוגוסט – פיגוע ירי בנחלת בנימין בתל אביב: מחבל פלסטיני חבר גדוד ג'נין של הג'יהאד האסלאמי הפלסטיני, ירה בחן אמיר, סייר ביטחון של העירייה ורצח אותו, שותפו של הפקח ירה במחבל למוות.
6 באוגוסט – מחבל בן 25 משכונת א-טור (ירושלים) יידה בלוקים לעבר רכב יהודי שחלף בשכונה, אין נפגעים באירוע.
6 באוגוסט – מחבלים זרקו אבנים לעבר מכונית ששהו בה משפחה בת 7 נפשות בסמוך לאוניברסיטה העברית בירושלים.
7 באוגוסט – מחבלים זרקו אבנים לעבר רכב בכביש 60 בסמוך לשילה ופצעו אדם באורח קל.
8 באוגוסט – מחבל ניסה לחטוף נשק מחייל ולבצע פיגוע במחסום בל.
8 באוגוסט – מחבלים פתחו באש לעבר אוטובוס ישראלי בסמוך לכפר אום צפא.
10 באוגוסט – פועל ירדני, שעבד במוסך בפתח תקווה, דקר את חברו לעבודה ופצע אותו במצב קשה.
11 באוגוסט – לאחר פעילות סיכול טרור בטול כרם, בוצע ירי לעבר עמדה צבאית במבוא דותן.
12 באוגוסט – ערבים משכונת עיסאוויה שבמזרח ירושלים תקפו באבנים, בזיקוקים ובמכות משפחה שהייתה בדרכה לבית החולים הדסה עין כרם.
13 באוגוסט – ניסיון פיגוע ירי בוצע לעבר עמדת צה"ל בצפון השומרון, אין נפגעים.
14 באוגוסט – ירי בוצע לעבר עמדה צבאית סמוך לכפר יעבד.
15 באוגוסט – הפלסטינים ניסו לשגר רקטה מאזור צפון השומרון לעבר היישוב שקד.
כוחות צה"ל איתרו את המשגר ואת שרידי הרקטה, ומתנהל מצוד אחר המחבלים.
16 באוגוסט – חוליית מחבלים ביצעה ירי לעבר עמדה צבאית בסמוך לשכם.
17 באוגוסט – מחבלים ירו לעבר מפעל בשומרון באזור התעשייה שח"ק.
18 באוגוסט – מחבלים זרקו אבנים ובלוקים לעבר אוטובוס של מתפללים יהודים שנכנס ליריחו.
18 באוגוסט – ניסיון פיגוע במחנה הפליטים שועפאט: מכונית האיצה לעבר לוחמים שפעלו במחנה הפליטים, יושבי הרכב נוטרלו, כמו כן במהלך האירוע נזרקו אבנים לעבר הלוחמים.
19 באוגוסט – פיגוע הירי בחווארה: שני אזרחים ישראלים נרצחו בפיגוע ירי במתקן לשטיפת מכוניות בחווארה.
20 באוגוסט – אזרח ישראלי שנקלע לכפר תורמוס עיא הותקף על ידי המון פלסטיני ורכבו הוצת.
הוא חולץ פצוע על ידי כוחות צה"ל.
21 באוגוסט – בפיגוע הירי בצומת הכבשים לעבר מכונית בצומת האר"י בדרום הר חברון נרצחה אישה ונפצע גבר.
המחבלים נתפסו למחרת עם כלי הנשק ששימש בפיגוע.
21 באוגוסט – מחבלים השליכו אבנים לעבר כלי רכב בכביש 557 ופצעו אישה בת 63 באורח קל.
22 באוגוסט – יהודי שנכנס עם רכבו לכפר שנמצא בין חג'ה לאל-פונדוק נפצע קל לאחר שמחבלים יידו אבנים לעבר רכבו.
25 באוגוסט – מחבלים יידו אבנים לעבר שוטרים ולוחמי משמר הגבול ב בירושלים ופצעו שלושה שוטרים באורח קל.
25 באוגוסט – שוטרים ניגשו לבדוק בן אדם שעורר את חשדם ברחוב דוד המלך בירושלים, במהלך הבדיקה נמצא סכין אצל החשוד שככל הנראה ניסה לבצע פיגוע.
26 באוגוסט – במהלך פעילות לסיכול טרור בכפר דאן מחבלים ירו לעבר כוחות צה"ל והשליכו מטען לעבר כוחות צה"ל.
26 באוגוסט – מחבלים ירו לעבר עמדה צבאית בכפר ח'רסא (כפר).
26 באוגוסט – מחבלים ירי לעבר בור מים שנמצא בסמוך ליישוב אבני חפץ מוקדם יותר היום, לא נכחו במקום אזרחים ואין נפגעים.
לאחר סריקות אותרו תרמילים במרחב.
כוחות צה"ל פתחו במרדף אחר המחבלים.
28 באוגוסט – במהלך פעילות מבצעית בכפר יעבד, מחבלים השליכו מטענים מרכבם לעבר עמדה צבאית, בזמן השלכת המטענים נשמעו קולות ירי, המחבלים נעצרו וצה"ל פתח במרדף אחר מחבלים נוספים.
28 באוגוסט – מחבלים ירו לעבר עמדה צבאית בכפר יעבד.
צה"ל פתח במרדף אחר המחבלים.
29 באוגוסט – 4 רועי צאן יהודים נפצעו קל לאחר שהותקפו על ידי פורעים ערבים בסמוך למעלה מכמש.
29 באוגוסט – פיגוע ירי לעבר עמדה צבאית סמוך לכפר יעבד שבחטיבת מנשה.
30 באוגוסט – מחבל פלסטיני ביצע פיגוע דריסה בצומת 200 ליד בית חגי ופצע חייל קל.
לוחמי גדוד 603 ירו במחבל והרגו אותו.
30 באוגוסט – נהג אוטובוס נפצע קל מיידוי אבנים במעבר אליהו.
30 באוגוסט – נהג אוטובוס נפצע קל מיידוי אבנים בכביש 55 סמוך למעלה שומרון.
30 באוגוסט – מחבל פלסטיני בן 14 דקר אזרח בתחנת שבטי ישראל של הרכבת הקלה בירושלים ופצע אותו בינוני-קל.
המחבל היה מחופש לחרדי ונהרג על ידי לוחם מג"ב.
30 באוגוסט – מטען חבלה הופעל לעבר כוחות צה"ל שאבטחו מתפללים בדרך לקבר יוסף, קצין ו-3 לוחמים נפצעו בינוני-קל.
חמאס וגא"פ לקחו אחריות על זריקת המטען.
31 באוגוסט – פיגוע הדריסה במחסום מכבים: בפיגוע דריסה של משאית במחסום מכבים שבכביש 443 נהרג חייל ונפצעו 5 נוספים באורח קל וקשה, שניים מתוכם נפצעו ברכבם מפגיעת המשאית.
בחודש זה בוצעו 301 פיגועים, בהם נפצעו 7 ישראלים, מתוכם 3 מכוחות הביטחון.
1 בספטמבר – מטען חבלה אותר ליד מעיין דני ברכב פלסטיני שניסה ככל הנראה לבצע פיגוע דומה לפיגוע שבו נרצחה רנה שנרב באותו מקום, החשוד נעצר.
4 בספטמבר – מחבלת מג'נין ניסתה לדקור לוחם מג"ב בשכונת באב חוטה סמוך לשער האריות ב בירושלים, המחבלת נעצרה - אין נפגעים.
לאחר האירוע החלו עימותים במקום.
5 בספטמבר – מחבל פלסטיני הגיע לצומת ארגמן בבקעת הירדן ופתח באש לעבר קיוסק שנמצא בתחנת דלק בצומת, עד שנתקל במעצור בנשק ונמלט.
לאחר מכן נתקל בכוח מג"ב בסמוך לאזור, פתח לעברם באש, פצע שוטר באורח בינוני ונורה למוות.
6 בספטמבר – מחבל בן 17 ממזרח ירושלים דקר 2 אזרחים בשער יפו בירושלים, אחד במצב קשה ואחד במצב קל.
המחבל נתפס לאחר מרדף קצר.
7 בספטמבר – פיגוע ירי לעבר מחסום גלבוע שבשומרון, אין נפגעים באירוע.
7 בספטמבר – פיגוע ירי לעבר מוצב ג'למה שבחטיבת מנשה, אין נפגעים - לאחר סריקות נמצאו תרמילים במרחב.
בנוסף התקבל דיווח נוסף על שמיעת ירי בסאלם וביישוב מירב - אין נפגעים באירוע.
8 בספטמבר – נהג אוטובוס נפצע באורח קל בפיגוע אבנים שבוצע סמוך לצומת עזון, המחבלים נמלטו.
8 בספטמבר – פיגוע ירי לעבר עמדה צבאית סמוך לטולכרם - לאחר סריקות נמצאו תרמילים ואותרה פגיעה במבנה, אין נפגעים באירוע.
10 בספטמבר – מחבלים פלסטינים שיגרו רקטה מאזור ג'נין, השיגור כשל והרקטה נפלה בשטח השומרון.
12 בספטמבר – מחבלים ביצעו פיגוע ירי בצומת הביתות שבחווארה מרכב חולף.
כתוצאה מהירי נפצעו שני יהודים באורח בינוני מרסיסים.
15 בספטמבר – פיגוע תופת בפארק הירקון בתל אביב בשעות הבוקר ללא נפגעים.
מאוחר יותר באותו היום, נתפסה חוליית טרור בכביש 431 בסמוך לרמלה, והועברה לחקירה בשב"כ, שם הודה אחד העצורים במעורבות בהטמנת המטען בתל אביב בבוקר.
בתחילה הוטל צו איסור פרסום על פרטי החקירה, ולאחר כשנה פורסם כי יעד הפיגוע היה שר הביטחון והרמטכ"ל לשעבר משה יעלון.
16 בספטמבר – מחבלים ירו לעבר עמדה צבאית בסמוך לכפר שוויכה שבחטיבת מנשה.
לאחר סריקות במרחב נמצאו מספר תרמילים במרחב הסמוך לכפר.
במהלך הסריקות אחר ממצאים נוספים, מחבלים ירו והשליכו מטענים לעבר הכוחות, שהגיבו בירי לעברם.
17 בספטמבר – מחבלים פתחו באש לעבר מחסום סאלם.
18 בספטמבר – מחבל פלסטיני ניסה לבצע פיגוע דקירה במחסום מזמוריה ונוטרל על ידי לוחמי מג"ב.
18 בספטמבר – מחבל ירה מהכפר דיר שרף לעבר עמדה צבאית בפאתי הכפר.
לאחר סריקות אותרו תרמילים וזוהו פגיעות בעמדה הצבאית.
18 בספטמבר – מחבלים ירו לעבר רכב צבאי ביישוב מירב, זוהו פגיעות.
18 בספטמבר – מחבלים יידו אבנים לעבר אוטובוס בכביש 60 סמוך לבורקה ופצעו אדם באורח קל.
19 בספטמבר – מחבלים השליכו בקבוק תבערה לעבר העיר ביתר עלית וגרמו לשריפה באזור.
20 בספטמבר – תושב עזה נתפס בתחנת הרכבת תל אביב – סבידור מרכז לאחר שנמצאה סכין קצבים באורך 30 ס"מ בתוך בגדים בתיקו במכונת השיקוף.
החשוד נעצר בחשד לניסיון לבצע פיגוע.
21 בספטמבר – מחבל מהכפר עקב בעל תעודת זהות כחולה דרס מאבטח במחסום קלנדיה ופצע אותו באורח קל.
21 בספטמבר – בן אדם נפצע באורח קל בפיגוע אבנים סמוך לתקוע.
21 בספטמבר – פלסטיני תושב עזה נעצר בתחנה מרכזית תל אביב לאחר שבבידוק הביטחוני נמצאה סכין, ככל הנראה ניסה לבצע פיגוע.
21 בספטמבר – מחבל בן 19 דקר מאבטח של הרכבת הקלה בתחנת גבעת המבתר בירושלים.
המאבטח נפצע קל והמחבל נוטרל - לאחר מכן נקבע מותו בבית החולים.
21 בספטמבר – ירי בוצע לעבר מוצב סאלם.
21 בספטמבר – ירי בוצע לעבר מוצב מצפה יוסף שבשומרון.
21 בספטמבר – מחבלים ירו לעבר כוח צה"ל שהיה בסיור בסמוך לבור מים ליד היישוב אבני חפץ שבחטיבת מנשה.
22 בספטמבר – פיגוע ירי בוצע מרכב חולף בצומת אליאס על כביש 60, בכניסה לקריית ארבע.
23 בספטמבר – במהלך פעילות לסיכול טרור בבית אומר, חייל צה"ל נפצע בינוני ממטען חבלה.
24 בספטמבר – שלושה פיגועי ירי בזמן קצר: מחבלים ירו לעבר עמדה צבאית בכפר שוויכה, מחבלים ירו לעבר כוח צה"ל סמוך לבור מים ביישוב אבני חפץ ובנוסף מחבלים ירו לעבר בית ביישוב חיננית.
בכל האירועים אין נפגעים והמחבלים נמלטו, צה"ל פתח במרדף אחר המחבלים.
26 בספטמבר – מחבלים ירו לעבר עמדה צבאית סמוך לכפר שוויכה, צה"ל הגיב בירי והמחבלים נמלטו.
29 בספטמבר – מחבלים ירו מרכב חולף לעבר היישוב בית אל, אין נפגעים ונגרם נזק, כוח צה"ל הגיב בירי ופגעו במחבל.
כמו כן במהלך פעילות לסיכול טרור בעיר אל בירה מחבלים יידו אבנים וירו זיקוק לעבר כוחות צה"ל.
בחודש זה בוצעו 567 פיגועים (לא כולל את מלחמת חרבות ברזל), בהם נהרג איש כוחות הביטחון ונפצעו 18.
2 באוקטובר – מספר תיירים נכנסו לקבר יוסף ללא תיאום ביטחוני, במהלך כניסתם למתחם מחבלים יידו אבנים לעבר התיירים ופצעו 2 באורח קל.
2 באוקטובר – עשרות ערבים מקוסרה תקפו רועה צאן יהודי מאש קודש ופצעו אותו קל.
בהמשך התפתח עימות ביניהם בינם לבין חבריו של הרועה שהגיעו למקום.
4 באוקטובר – מחבלים יידו אבנים לעבר אוטובוס ורכב ישראלי באזור חווארה ופצעו ילדה בת 3 באורח קל.
4 באוקטובר – מחבלים השליכו בקבוק תבערה לעבר אוטובוס ישראלי, בסמוך לכפר עזון בקבוק התבערה לא פגע באוטובוס.
כוחות צה"ל נכנסו לכפר וביצעו סריקות - במהלך הפעילות נזרקו אל כוחות צה"ל בקבוקי תבערה ואבנים.
4 באוקטובר – מחבלים יידו אבנים לעבר רכבי אזרחים ישראליים במרחב הכפר סינג'יל, אזרחית ישראלית נפצעה, אזרח ישראלי בנוסף שרכבו ניזוק מאבנים הגיב בירי לעבר המחבלים,
5 באוקטובר – במהלך פעילות לסיכול טרור בטולכרם, מחבלים פתחו באש לעבר כוח ימ"ס, הכוח השליך רימון רסס לעבר המחבלים שחזר לעבר הכוח ופצע 5 לוחמים: 3 במצב קשה ושניים במצב בינוני עד קל.
5 באוקטובר – מחבל פלסטיני פתח באש לעבר רכב ישראלי שנסע בחווארה.
המחבל נהרג בקרב יריות על ידי כוחות סיירת חרוב ושב"כ לאחר מצוד.
5 באוקטובר – 3 פצועים קל מזריקות אבנים בחווארה במהלך היום.
במתקפה נרצחו כ-1,145 אזרחים ישראלים וזרים וחיילים ישראלים, ונפצעו כ-3,300 אזרחים - ישראלים וזרים - וחיילים, בהם 292 במצב קשה ואנוש.
לפחות 244 חיילים ואזרחים, כולל ילדים וזקנים, נחטפו לרצועת עזה (110 מתוכם שוחררו).
7 באוקטובר – מחבל ניסה לדקור רכז ביטחון של בית אריה ונוטרל.
7 באוקטובר – מחבל ניסה לדרוס חיילים סמוך לאל-ערוב ונוטרל.
7 באוקטובר – מחבלים זרקו בקבוק תבערה בגבול לבנון.
8 באוקטובר – נמנע פיגוע דקירה בירושלים: המשטרה עצרה שני ערבים סמוך לבית כנסת בגבעת זאב מחופשים ליהודים עם סכין ברשותם.
9 באוקטובר – מחבל יידה בקבוק תבערה לעבר לוחמי מג"ב ונוטרל.
9 באוקטובר – מחבל ניסה לבצע פיגוע דריסה בעמדה צבאית הנמצאת בין חברון לקריית ארבע, המחבל נסע בטרקטור תוך כדי שהוא מבצע שידור חי ברשתות החברתיות המחבל חוסל ולא היו נפגעים באירוע.
10 באוקטובר – מחבלים שיגרו זיקוקים ויידו אבנים לעבר כוחות מג"ב בשכונת סילואן, שני מחבלים ששיגרו את הזיקוקים נהרגו.
11 באוקטובר – מחבל ניסה לחטוף נשק מחייל במחסום המנהרות בכביש 60 ונהרג.
לוחם מג"ב נפצע בינוני מירי דו-צדדי במהלך האירוע.
12 באוקטובר – חאלד אל-מוחתסב, מחבל בן 21 מבית חנינא המזוהה עם החזית העממית, ירה בתת־מקלע קרלו לעבר שוטרים בכניסה לתחנת המשטרה "שלם" שבירושלים, ופצע שני שוטרים במצב קשה וקל.
המחבל ניסה להימלט אך נורה ונהרג.
12 באוקטובר – מחבל ירה לעבר כח צה"ל בגוש טלמונים.
חייל אחד נפצע קל מרסיסים והמחבל נוטרל.
בכל האירועים לא היו נפגעים מכוחות צה"ל.
13 באוקטובר – מחבלים יידו אבנים לעבר רכב צבאי סמוך לאימאתין, כוח צה"ל פתח במרדף אחר המחבלים, במהלך המרדף ירו עוד מספר מחבלים לעבר הרכב.
כוח צה"ל נוסף קפץ לזירה, בזמן הפעילות נהרג קצין צה"ל במילואים מאש כוחותינו ועוד חייל אחד נפצע קל.
19 באוקטובר – עימות במחנה הפליטים נור א-שמס: במהלך פעילות לסיכול טרור נהרגו 13 מחבלים ונהרג לוחם מג"ב ונפצעו עוד 9 לוחמים במצב קל.
20 באוקטובר – מחבל חזבאללה הסתנן מלבנון ירה לעבר כוח צה"ל במושב מרגליות ונורה למוות.
הפיגוע בוצע כחלק מהחזית הלבנונית במלחמת חרבות ברזל.
22 באוקטובר – מחבל ניסה לדרוס מספר לוחמי צה"ל סמוך לאל-ערוב, המחבל נוטרל.
בנוסף בסריקות שבוצעו בזירה נמצאה סכין במכונית של המחבל.
24 באוקטובר – במהלך פעילות לסיכול טרור בבורקה, מטען חבלה הושלך לעבר הלוחמים, אחד הלוחמים (במילואים) נפצע באורח בינוני.
24 באוקטובר – מחבלים פתחו באש לעבר מיניבוס סמוך לראס כרכר בבנימין, בזמן הימלטות המחבלים רכבם התהפך.
26 באוקטובר – במהלך פעילות לסיכול טרור כחלק ממלחמת חרבות ברזל בעת יציאת הכוחות ממעצר בעיר טובאס התפתחה הפרת סדר אלימה שכללה השלכת מטענים ויידוי אבנים לעבר הכוחות, שהגיבו בירי.
26 באוקטובר – מחבלים תקפו בגרזן ובאבנים שני רועי צאן יהודים סמוך לצומת רימונים שבבנימין, אחד נפצע אנוש ונשקפת סכנה לחייו והשני במצב קל.
28 באוקטובר – מחבלים ירו לעבר כוחות צה"ל במעלה אפרים.
29 באוקטובר – מחבלים ירו לעבר רכב חולף סמוך לשבי שומרון.
30 באוקטובר – מחבל דקר לוחם מג"ב סמוך לתחנת הרכבת הקלה בירושלים "שבטי ישראל", בשדרות בר-לב בירושלים.
הכוחות פתחו במרדף אחריו וירו בו למוות באזור בית המשפט המחוזי בירושלים.
הלוחם שנדקר נפצע באורח קשה.
בחודש זה בוצעו 292 פיגועים (לא כולל את מלחמת חרבות ברזל), בהם נרצחו 7 ונפצעו 18. שניים מהנרצחים ו-11 מהפצועים הם מקרב כוחות הביטחון.
2 בנובמבר – נערים בני 14 מאום אל-פחם עוררו את חשדם של שוטרי תחנת לב תל אביב סמוך לסבידור מרכז, לאחר שנגשו אליהם לבדוק, במהלך הבדיקה נתפסו סכינים על גופם של השניים, שהועברו לחקירה.
על פי החשד ניסו לבצע פיגוע דקירה נגד חיילים.
3 בנובמבר – מחבלים ירו לעבר היישוב רחלים - נגרם נזק לבתים, המחבלים נמלטו.
3 בנובמבר – מחבל האיץ לעבר לוחמים שפעלו סמוך לכפר תיאסיר - לאחר מכן המחבל יצא ממכוניתו שברשותו סכין - הלוחמים ירו בו למוות.
4 בנובמבר – מחבלים שהגיעו במכונית לעמדת צה"ל ליד הכפר נבי אליאס פתחו באש לעבר הכוח של צה"ל ששהה בעמדה.
6 בנובמבר – פיגוע הדקירה בשער הפרחים בירושלים: מחבל בן 16 מעיסאוויה תקף באמצעות סכין שני לוחמי מג"ב סמוך לשער הפרחים בעיר העתיקה שבירושלים, לוחמת אחת במצב אנוש (שמאוחר יותר נקבע מותה) ולוחם נוסף במצב קל.
7 בנובמבר – ניסיון פיגוע במעבר קלנדיה: פלסטינית חמושה בסכין ודגל חמאס הגיעה למעבר קלנדיה וניסתה לפגוע באנשי כוחות הביטחון.
המחבלת נוטרלה במקום לאחר שלא נשמעה להוראות של הכוחות בשטח.
7 בנובמבר – מחבל רעול פנים וחמוש בסכין הגיע לכניסה ליישוב עפרה, כוחות צה"ל פתחו באש לעברו.
המחבל ברח לכיוון הכפר עין יברוד.
7 בנובמבר – מחבלים קטינים יידו אבנים לעבר אוטובוס בעיר לוד, נגרם נזק.
8 בנובמבר – במהלך פעילות להריסת בית מחבל שביצע את הפיגוע במחסום שועפאט, רעולי פנים יידו אבנים ובלוקים לעבר כוחות הביטחון, כתוצאה מכך ארבעה שוטרים נפגעו באורח קל מאבנים וסלעים.
8 בנובמבר – מחבלים ירו לעבר רכב ובו בני זוג עם תינוקת בין גבעת ארנון לגיתית.
שני בני הזוג נפצעו בינוני.
16 בנובמבר – במהלך פעילות לסיכול טרור בזמן מלחמת חרבות ברזל בפארעה, חייל צה"ל נפצע קל לאחר שבוצע ירי לעבר הכוח ונזרקו בקבוקי תבערה ומטענים.
16 בנובמבר – פיגוע הירי במחסום המנהרות: שלושת המחבלים שבאו מחברון מבצעים פיגוע ירי בכביש המנהרות (כביש 60) בדרך בין גוש עציון לירושלים ליד העיר הפלסטינית בית לחם, ששילב פיגוע ירי ומטעני חבלה.
17 בנובמבר – שני מחבלים הגיעו ברכב לצומת הזית בחברון, ירו לעבר הכוחות שפעלו במקום.
לוחמים מגדוד מילואים 8106 ירו למוות בשני המחבלים.
הכוחות גם החרימו את הנשק מסוג קרלו ממנו בוצע הירי.
4 ישראלים נרצחו ו-12 ישראלים נוספים נפצעו באורח קל עד קשה (כולל נפגעי חרדה).
30 בנובמבר – פיגוע דריסה ליד מחסום בקעות שבבקעת הירדן: מחבל דרס שני חיילים ופצע אותם קל, ונוטרל.
30 בנובמבר – מחבלים פתחו באש מתוך רכב לעבר סיור של כוחות צה"ל סמוך למגדלים בשומרון.
בחודש זה בוצעו 203 פיגועים (לא כולל את מלחמת חרבות ברזל), בהם נפצעו 26, רובם מקרב כוחות הביטחון.
2 בדצמבר – מחבל ניסה לדקור חיילי צה"ל במילואים שפעלו בצומת האיקס סמוך לשכם.
החיילים הרגו את המחבל, ללא נפגעים.
7 בדצמבר – מחבל ביצע ירי לעבר עמדה צבאית סמוך לח'רסא בחטיבת יהודה, לא היו נפגעים ולא נגרם נזק.
7 בדצמבר – פלסטיני חמוש ברובה קרלו נתפס סמוך לאלון מורה לאחר שתצתיפניות זיהו אותו כשנשקו מוסתר.
לוחמים שקפצו למקום לכדו אותו והביאו אותו לחקירה, וע"פ החשד הוא תכנן לבצע פיגוע.
8 בדצמבר – ערבים יידו אבנים לעבר כוחותינו באזור חיזמא, כתוצאה מכך חייל צה"ל נפצע קל בראשו ופונה לשערי צדק, בנוסף עוד 2 לוחמים נפצעו קל וטופלו במקום.
8 בדצמבר –מחבלים ביצעו פיגוע ירי לעבר חיילים סמוך למבוא דותן, כתוצאה מכך נפצע לוחם צה"ל באורח בינוני.
8 בדצמבר – ירי בוצע סמוך לצומת אימאתין לעבר רכב בו נסע לוחם צה"ל במילואים.
לא היו נפגעים ולא נגרם נזק, כוחות שהיו במרחב הגיבו בירי, פתחו במרדף אחר.
8 בדצמבר – במהלך ניסיון מעצר של המחבל הפלסטיני שביצע את פיגוע הירי בצומת ח'רסא ב-7 בדצמבר המחבל תוקף את הכוחות בסכין.
כתוצאה מכך פתחו כוחות צה"ל באש והרגו אותו.
לוחם צה"ל נפצע באורח בינוני באירוע.
9 בדצמבר – במהלך הלילה התקבל דיווח על זריקת אבנים בצומת נעלין, לוחמי המילואים שקפצו לנקודה תפסו ועיכבו את החשוד שיידה את האבנים.
על החשוד נמצא סכין והוא נעצר.
17 בדצמבר – חייל מילואים נדקר ונפצע בינוני בתחנת דלק ליד צומת רנתיס.
המחבל נמלט ונלכד בתום מרדף.
18 בדצמבר – אשה נפצעה בפיגוע ירי ליד היישוב עטרת.
28 בדצמבר – צעירה נפצעה באורח קשה וצעיר באורח בינוני בפיגוע דקירה סמוך למחסום מזמוריה ליד שכונת הר חומה בדרום ירושלים.
31 בדצמבר – שני ישראלים נפצעו בפיגוע דקירה במעלה אדומים, סמוך לאזור התעשייה מישור אדומים.
הפיגם (שם מדעי: Ruta) הוא סוג של עשבים ובני שיח במשפחת הפיגמיים.
בסוג פיגם כ־40 מינים, שרובם גדלים בר בארצות הים התיכון.
מתוכם רק מין אחד גדל בישראל והוא פיגם מצוי.
לפיגמים עלים מנוצים, שצבעם ירוק כהה, והם עשירים בבלוטות של שמן אתרי, המקנה להם ריח חריף ומיוחד.
הפרחים הקטנים ערוכים בתפרחות צפופות וצבעם צהוב או ירקרק.
בכל פרח ארבעה עלי גביע ירוקים וארבעה עלי כותרת צהובים, בעלי שפה מצויצת או משוננת, שני אבקנים ועמוד עלי אחד.
הפרחים עשירים בצוף ומושכים חרקים לרוב, בעיקר זבובים ודבורים, המאביקים את הפרחים.
הפרי הוא הלקט, המורכב מארבע או חמש אונות.
בגמר ההבשלה הוא נבקע בראשו, והזרעים שבו נפוצים ברוח.
ברפואה העממית הם משמשים כתרופה נגד תולעים ולהקלת כאבים שונים.
כמו כן הם משמשים לתבלין, דוגמת הפיגם המצוי שבשימוש ב.
לעומת זאת יש אנשים המפתחים רגישות לצמח זה.
האינתיפאדה הראשונה, שנמשכה מ-9 בדצמבר 1987 עד 13 בספטמבר 1993, כללה פיגועים רבים נגד ישראלים.
פירוט כרונולוגי שלהם ניתן להלן.
האינתיפאדה החלה כהתקוממות עממית, אולם בהדרגה שינתה את פניה - לצד ההפגנות והפרות הסדר התרחשו גם פיגועים שמספרם הלך וגדל לצד החמרה גוברת באמצעים בהם נעשה שימוש בפיגועים.
האחראי העיקרי להסלמה היה ארגון "חמאס" שהודיע על הצטרפותו לאינתיפאדה ב-15 בדצמבר 1987, ימים ספורים לאחר שפרצה.
"חמאס" החל לבצע פיגועים כנגד ישראלים וחיילים ב-1989 והיקף פעולותיו הלך והתגבר.
ארגון טרור בולט נוסף בתקופת האינתיפאדה היה "ג'יהאד איסלאמי", פיגועים נוספים בוצעו על-ידי פלגים שונים הקשורים לאש"ף ולפת"ח.
עד 1989 היו הפיגועים שבוצעו בעיקר פיגועי דקירה, אולם משנה זאת החלו פיגועים שכללו שימוש בנשק חם וברימונים לצד פיגועי חטיפה של חיילים, ומאוחר יותר גם פיגועים המוניים באמצעות מטענים ומכוניות תופת.
ב-13 בספטמבר 1993 נחתם הסכם העקרונות בין ישראל לאש"ף, המוכר בשם הסכם אוסלו א'.
תאריך זה מוכר כמועד סיומה הרשמי של האינתיפאדה.
יאסר ערפאת ומרבית הפלגים הקשורים לאש"ף הודיעו על סיום האינתיפאדה והפסקת הפיגועים כנגד ישראל.
"חמאס" ו"ג'יהאד איסלאמי" הכריזו כי לא יילחמו באש"ף וברשות הפלסטינית שתקום, אולם ימשיכו לבצע פיגועים כנגד ישראל.
בתקופת האינתיפאדה הראשונה נרצחו בפיגועים 147 ישראלים, 50 אנשי כוחות הביטחון ו-97 אזרחים.
למחרת בבוקר, ב-9 בדצמבר, החלו בני נוער במחנה ליידות אבנים לעבר חיילי צה"ל.
בזמן שערכו חיפוש במחנה אחר המיידים, הקיפה קבוצת פלסטינים את הג'יפ ותקפה את הקצין שהופקד לשמור עליו.
אחד מהם ניסה לחטוף את נשקו, ושני בקבוקי תבערה הושלכו לעבר הג'יפ.
הקצין פתח באש, ומהירי נהרג חאתם אל-סיסי, בן 20, ועוד שישה עשר אנשים נפצעו.
התגובה הקטלנית של החיילים, שלא היו מוכנים לעוצמת המהומות, גרמה להסלמה נוספת.
יום זה, 9 בדצמבר 1987, נחשב ליום פרוץ האינתיפאדה.
מג'באליה התפשטו המהומות לכלל רצועת עזה, ולאחר זמן מה למחנות פליטים וליישובים פלסטיניים ביהודה ושומרון.
בסקרים שנערכו בקרב העצורים הפלסטיניים, התברר כי מרבית העצורים בשלב זה לא היו מחוברים כלל למאבק הלאומי שלהם, ורבים מהם עבדו בישראל.
חוסר הארגון הסתיים כאשר הוקמו ועדות עממיות ברחבי יהודה, שומרון ועזה וכן "המפקדה הלאומית המאוחדת להסלמת ההתקוממות בשטחים הכבושים" (שהוקמה פורמלית בסוף דצמבר 1987 והכרוז הראשון שלה יצא ב-10 בינואר 1988), שעמדה למעשה בראשן.
כיוון שאש"ף לא ארגן את המהומות בראשיתן הייתה סכנה מבחינתו לאבד את השטח לטובת הכוחות המקומיים.
עם זאת, אש"ף ושלוחיו לא פעלו לבדם בשטח, ולראשונה הארגון מצא את עצמו מתחרה בארגוני טרור אסלאמיים – חמאס (שהוקם בתחילת האינתיפאדה) והג'יהאד האסלאמי הפלסטיני, שגם להם היה חלק בליבוי האלימות.
בתקופה זו נעשה ניסיון להימנע מהפעלת נשק חם כלפי צה"ל והמתנחלים, וזאת למרות הוראות סותרות שהגיעו מהנהגת אש"ף.
בעוד שבתחילה הצליח ניסיון זה, הרי ככל שעבר הזמן התמוססה הצלחתו.
בשנת 1988 נרצחו בפיגועים 16 ישראלים, 4 חיילים ו-12 אזרחים.
החל מפברואר 1988 נעשו ניסיונות רבים למרי אזרחי, עם או בלי תמיכה באלימות מקבילה, מרבית ניסיונות אלו נעשו על סמך הרעיונות של מוברק עווד שגורש על ידי ישראל ב-6 במאי.
ניסיונות אלו צלחו יחסית בתחילה, אולם עם התמוטטות הארגון המקומי והעברת מרכז הכובד להנהגת החוץ הם התמוססו, ו"כוחות ההלם" הצבאיים הפכו לגורם המשמעותי.
במהלך 1988 החלו להתבצע גם פיגועי טרור כנגד חיילים ואזרחים, מרבית הפיגועים בשנה זאת היו פיגועי דקירה והשלכת בקבוקי תבערה.
ב-7 במרץ נעשה פיגוע אוטובוס האמהות.
זה היה אירוע טרור שבו נחטף אוטובוס אזרחי ישראלי, שהוביל עובדים לקריה למחקר גרעיני שליד דימונה.
באירוע, לקחו שלושה מחבלים פלסטינים חמושים 11 נוסעים בני ערובה, ורצחו נוסע אחד.
הם חדרו לישראל דרך גבול מצרים.
ב-20 במרץ בוצע פיגוע הירי הראשון באינתיפאדה, שהיה גם הראשון כנגד חייל צה"ל.
מחבלים ירו והרגו את החייל ליד אגף הרישוי של משרד הפנים בבית לחם.
בעקבות הפיגוע הוטל סגר על העיר בית לחם ונעצרו מאות חשודים במעשה.
ב-7 באפריל נרצחה הנערה תרצה פורת בטיול של קבוצת בני-נוער מאלון מורה.
הנערים יצאו לטיול של תנועת הנוער "בני עקיבא", ונקלעו ללינץ' של תושבי הכפר ביתא שבשומרון.
המטיילים הותקפו באבנים, המאבטח רומם אלדובי ירה בתוקפים והרג שניים מהם, אולם ההמון הצליח לחטוף את נשקו של המאבטח ובאמצעותו להרוג את תרצה פורת בת ה-15.
ב-27 במאי נדקר בעיר העתיקה בירושלים תלמיד הישיבה חנוך אלבק.
הנער נפצע בינוני מהדקירה והצליח להימלט מתוקפיו.
ב-20 ביוני נרצח החקלאי אלי כהן במושב שקף שבחבל לכיש.
הוא הותקף במהלך עבודתו על-ידי מחבלים שהגיעו מהכפר בית עווא ודקרו אותו בגבו שבע פעמים.
ב-26 ביוני נדקר בחברון יונה חייקין פעיל בתנועת "כך".
חייקין נפצע קשה אולם הצליח לירות באקדחו ולהבריח את המחבל וכך ניצלו חייו.
ב-3 באוגוסט נרצחה במושב שפיר רחל וייס על-ידי שלושה נערים בני 17 שהגיעו ממחנה הפליטים ג'באליה.
הנערים רצחו אותה בדקירות במטבח ביתה.
הרצח פוענח רק כעבור שבוע, והתברר שהם נשלחו לפעולה על-ידי מנהיג "חמאס", אחמד יאסין.
היה זה הפיגוע הרצח הראשון שביצע "חמאס", יאסין הגדיר את הפיגוע כ"מבחן קבלה" עבור הנערים.
ב-14 באוגוסט נפצעו 6 אזרחים, בהם 4 ילדים, מבקבוק תבערה שהושלך ממחנה הפליטים אל-בורייג' שבמרכז רצועת עזה.
הפצועים נסעו לביקור משפחתי בגוש קטיף, והותקפו על ידי תושבי מחנה הפליטים.
בתגובה הטילה ישראל עוצר על כל העיר עזה.
ב-6 באוקטובר נפצעו 3 חיילים מבקבוק תבערה בעיר טול-כרם.
החיילים היו בסיור, כאשר בקבוק תבערה הושלך על הג'יפ, החיילים הצליחו להימלט מהג'יפ הבוער, אולם שניים מהם נפצעו באורח בינוני-קשה מכוויות.
ב-31 באוקטובר נרצחו 5 ישראלים בפיגוע בקו 961, רחל וייס, שלושת ילדיה והחייל דוד דלרוזה בממתקפת בקבוקי תבערה שהושלכו סמוך ליריחו על אוטובוס אזרחי בו נסעו מטבריה לירושלים.
שלושה צעירים פלסטינים ממחנה הפליטים עין א-סולטאן ליד יריחו השליכו שלושה בקבוקי תבערה, והאוטובוס עלה באש.
וייס ושלושת ילדיה נספו, החייל דוד דלרוזה שניסה לחלץ אותם, נפצע קשה מכוויות ושאיפת עשן, ונפטר בהמשך כתוצאה מקריסת מערכות.
ב-7 בנובמבר נרצח חייל המילואים דוד דניאל, ששמר בשער המושב משואה בבקעת הירדן.
פועל פלסטיני שעבד במושב רצח אותו בדקירות סכין.
ב-13 בדצמבר נרצחו שני ישראלים - תושב הר ברכה יעקב פרג וחייל המילואים ארתור הרסטיג.
רועה צאן משכם רצח את פרג, ולאחר מכן התקיף סיור של חיילי מילואים והרג את הרסטיג לפני שנהרג על ידי הכוח הצבאי.
ככל שהתמשכה האינתיפאדה הלכו וגברו ההוצאות להורג של משתפי פעולה (כפי שזוהו על ידי אש"ף) עם ישראל והתגברה האינתיפאדה ביהודה, שומרון ועזה.
בסוף 1988 החל אש"ף לארגן את כוחות ההלם לכדי ארגונים צבאיים ממשיים.
כתוצאה מכך השתנתה הטקטיקה מאמצע 1988 לאלפי תקריות של שימוש בבקבוקי תבערה, מעל 100 השלכות רימוני יד, ומעל 500 התקפות עם רובים וחומרי-נפץ.
ב-1989 נרצחו בפיגועים 28 ישראלים, 6 חיילים ו-22 אזרחים.
ב-1989 החל להסתמן שינוי באופיה של האינתיפאדה.
לצד הפרות הסדר שנמשכו בכל רחבי השטחים, חלה עלייה במספר הפיגועים.
הגורם המרכזי למגמה זאת (שהחלה בסוף 1988) היה ארגון חמאס שפעל כתנועה חברתית עד פרוץ האינתיפאדה.
בדצמבר 1987 הודיע חמאס על הצטרפותו לאינתיפאדה, במהלך 1988 בנה הארגון תשתית של נשק ופעילים ברצועת עזה, וב-1989 החל להפגין יכולות מבצעיות ולבצע פיגועים משמעותיים.
פעילותו של חמאס ושל ארגונים נוספים הובילה לשינוי באופי האינתיפאדה ממאבק עממי לפיגועים נגד ישראלים.
שינוי זה הלך והתגבר בשנים הבאות, והתאפיין בעלייה ניכרת במספר הפיגועים ובמספר הנפגעים הישראלים.
לצד פיגועי הדקירה ובקבוקי התבערה, החלו להתבצע ב-1989 גם פיגועים בנשק חם.
בנוסף בשנה זאת ביצע "חמאס" שני פיגועי חטיפה של חיילים ו"ג'יהאד איסלאמי" ביצע פיגוע המוני ראשון שגרם למותם של 16 ישראלים.
ב־19 בפברואר נרצח חייל חטיבת גבעתי שלמה כהן בפיגוע דקירה ליד כנסיית הדורמיציון בירושלים.
כהן וחייל נוסף הותקפו על ידי שלושה ערבים שרצחו את כהן ופצעו את חברו בדקירות סכין.
ב-20 בפברואר נחטף לוחם הצנחנים החייל אבי סספורטס, שעלה לטרמפ בצומת הודיה.
החוטפים היו שני מחבלי חמאס מחופשים לחרדים.
סספורטס הוגדר נעדר במשך שלושה חודשים עד שנמצאה גופתו.
ככל הנראה הוא נרצח זמן קצר לאחר שנחטף.
ב-25 בפברואר נרצח חייל צנחנים במיל', בנימין מייסנר, בקסבה בשכם.
מייסנר נהרג מיידוי סלע במשקל 15 ק"ג על ראשו.
הוא היה חלק מכוח צנחנים שסייר בקסבה והותקף על-ידי מתפרעים מקומיים.
ב-13 במרץ נדקר חייל מילואים בעיר בית לחם.
סיור רגלי של חיילי צה"ל קראו לצעיר מקומי לעצור, אך הוא תקף אותם בסכין והצליח לדקור את אחד החיילים בחזה ולפצוע אותו בדרגה בינונית.
החיילים האחרים הצליחו לנטרל את הדוקר ולעצור אותו.
ב-21 במרץ נרצח בתל אביב ד"ר משה שלינגר.
מחבל ממחנה הפליטים ג'באליה שברצועת עזה, שעבד במכבסה בתל אביב, רצח בדקירות את שלינגר ופצע שני אזרחים נוספים.
אחרי הרצח התבצר המחבל על גג בית במשך מספר שעות, עד שכוח מיוחד הצליח לנטרל ולעצור אותו.
ב-3 במאי נרצחו בירושלים שני אזרחים, ניסים לוי ויוסף ורדי.
מחבל מהג'יהאד האסלאמי הפלסטיני רצח אותם בדקירות סכין ופצע שלושה אזרחים נוספים.
הפיגוע בוצע בסמוך לסניף הדואר המרכזי בירושלים.
המחבל נלכד לבסוף על ידי עוברי אורח שהצליחו לנטרל אותו למנוע ממנו לפגוע באזרחים נוספים.
ב־7 במאי נחטף ונרצח חייל צה"ל, רב-טוראי אילן סעדון על ידי אנשי חמאס.
סעדון נחטף מאותו אזור שבו נחטף סספורטס ובשיטה זהה.
הוא עלה לטרמפ בצומת מסמיה לרכב שבו היו אנשי חמאס מחופשים לחרדים (אחד החוטפים היה מחמוד אל-מבחוח שחוסל על ידי "המוסד" בדובאי ב-2010).
חמאס שאף הפעם להגיע עם החייל החטוף למחנה הפליטים ג'באליה, אולם ככל הנראה סעדון נאבק בהם ונורה בראשו במהלך המאבק.
איתור גופתו של סעדון לקח זמן רב, ושרידיה נמצאו רק שבע שנים מאוחר יותר, בקיץ 1996.
שני פיגועי החטיפה והרצח של אבי סספורטס ואילן סעדון היוו מפגן כוח של חמאס והפתיעו מאוד את ישראל בשל התעוזה והתחכום שהיו בהם.
חטיפת החיילים שינתה מהיסוד את הוראות הבטיחות של הצבא לגבי נסיעה בטרמפים, שנחשבו עד אז לדבר שבשגרה.
חיילים הונחו לעלות בזוגות בלבד ולשבת במושב האחורי כדי שלא ניתן יהיה להפתיע אותם.
במאי 1989 ביצעה ישראל גל מעצרים גדול מאוד של 650 פעילי חמאס, כולל מעצרו של אחמד יאסין מנהיג התנועה.
גל המעצרים אומנם בלם את התעצמות הארגון לתקופה, אולם לצד זאת, מוקד ההנהגה עבר מעזה ל"חמאס חוץ", שפעל הרחק מהישג ידו של צה"ל, ומשם ארגן והינחה מחדש את פעילי השטח הרבים של "חמאס" שנותרו ברצועה.
ב-18 במאי נהרג חייל המילואים יצחק רווח בהיתקלות עם חוליית מחבלים חמושה בכפר בית אולא הסמוך לחברון.
בהיתקלות נפצעו קשה גם קצין ישראלי בדרגת סא"ל ושבעה חיילים נוספים.
כל חברי חוליית המחבלים נהרגו בהיתקלות.
לאחר ההיתקלות הטיל צה"ל סגר על האזור ופוצץ את בתי המשפחות של המחבלים.
ב-19 ביוני נרצח סטיבן רוזנפלד, תושב אריאל.
גופתו נמצאה בשטח שבין הכפרים בורקין וסלפית.
רוזנפלד יצא לטיול באזור ובמהלכו נחטף ונרצח על ידי רועי צאן פלסטינים.
ב-22 ביוני נרצח בדקירות סכין בעמק המצלבה בירושלים פרופסור מנחם שטרן, חתן פרס ישראל להיסטוריה של עם ישראל, בעת שהלך ברגל מביתו אל הספרייה הלאומית בקמפוס האוניברסיטה העברית בגבעת רם.
גופתו נמצאה על ידי כיתת תלמידי בית-ספר יסודי, שהיו עם מורתם בדרכם למוזיאון ישראל.
ב-6 ביולי נרצחו 16 אזרחים ב, שבו דירדר מחבל את אוטובוס אגד קו 405 לתהום ליד קריית יערים.
הפיגוע בוצע על-ידי מחבל מארגון הג'יהאד האסלאמי.
במודיעין הישראלי זיהו כי מתפתחת תחרות בין שני הארגונים האסלאמיים, מה שמוביל להקצנה בפעולות כנגד ישראל.
חמאס זכה לתהילה לאחר שהצליח פעמיים לחטוף חיילים ישראליים וכעת היה זה הג'יהאד האסלאמי שהצליח להגיע בפיגוע אחד למספר שיא של נפגעים ישראלים.
ב-7 באוגוסט נפצע קצין מילואים מבקבוק תבערה שהושלך על סיור בשכם.
באחת הסמטאות הושלכו על הסיור ארבעה בקבוקי תבערה, אחד מהם פגע בג'יפ שעלה באש.
ב-15 באוגוסט נפצעו 4 עובדי המינהל האזרחי מבקבוק תבערה שהושלך על רכבם.
עובדי המינהל היו אנשי מס הכנסה שנסעו לגביית מיסים ברמאללה.
2 בקבוקי תבערה הושלכו על הרכב וארבעת הנוסעים נפצעו.
ב-20 באוגוסט דקר מחבל את חייל הצנחנים מרדכי כהנא, אחיינו של מאיר כהנא.
המחבל, נער ערבי ממזרח-ירושלים, דקר את החייל מאחור ופצע אותו פציעה בינונית.
ב-23 באוגוסט ניסה מחבל נוסף לחקות את שיטת הפיגוע של דרדור אוטובוס בירידות מירושלים.
במקרה זה הצליחו נהג האוטובוס ונוסעים נוספים להתגבר עליו ולמנוע פיגוע קשה נוסף.
בעקבות שני הפיגועים הותקנו בכל האוטובוסים דלתות הגנה ליד הנהג, כך שלא ניתן יהיה להגיע להגה האוטובוס.
ב-25 באוגוסט נחטף שאול משעניה על ידי חוליה של מחבלים בטולכרם, כשהגיע לעיר לצורכי עסקים.
השב"כ הצליח לעלות על עקבותיו ולשחרר אותו כעבור יומיים.
ב-14 בנובמבר נהרג בעזה החייל סרול טרכטנברויט וחייל נוסף נפצע קשה.
מחבלים ממחנה הפליטים נוסייראת ירו על ג'יפ של צה"ל, ושני החיילים נפגעו מהירי.
ב-30 בנובמבר נרצח האזרח בפיגוע הדריסה הראשון כנגד אזרחים - כשמחבל תושב מחנה הפליטים נוסייראת דרס אותו למוות בצומת גוש קטיף.
ב-1989 עדיין הייתה עיקר האינתיפאדה התקוממות עממית שהתבטאה בהפגנות המוניות, חסימות כבישים ויידויי אבנים, אולם ניתן היה לזהות שינוי שהתבטא בעלייה בניכרת במספר הפיגועים לצד ההתקוממות האזרחית.
בשנה זאת בוצעו לראשונה פיגועי חטיפה, חלה עלייה משמעותית במספר פיגועי הירי ובוצע פיגוע המוני ראשון בקו 405.
ב-1990 נרצחו בפיגועים 15 ישראלים, 6 חיילים ו-9 אזרחים.
בחודשים הראשונים של 1990 ניכרה ירידה מסוימת בפיגועים, גל המעצרים הגדול של מאות אנשי חמאס ובראשם אחמד יאסין אחרי פיגועי החטיפה הביא לירידה בפעילות חמאס.
אולם הארגון החל להתאושש כעבור מספר חודשים, את הפעילות הוביל "חמאס חוץ", שפרס את חסותו מחוץ לארץ על אנשי הארגון שנשארו בעזה ללא הנהגה.
ב-23 באפריל בוצע פיגוע הירי הראשון כנגד אוטובוס אזרחי.
אש נפתחה מהכפר בית אומר על קו 160 שנסע מחברון לירושלים.
מהיריות נפצעו 5 מנוסעי האוטובוס.
ב-17 במאי בוצע פיגוע ירי נוסף על סיור צה"ל בסמוך לקרית-ארבע, מהירי נפצע חייל אחד.
ב-26 במאי נדקר חקלאי במושב חמרה על-ידי קבוצת פועלים שעבדה אצלו.
ארבעה פועלים התקיפו אותו, פצעו אותו פציעה בינונית בדקירות והצליחו לגנוב את אקדחו ולברוח.
ב-29 במאי נהרג האזרח שמעון כהן מפיצוץ מטען בשוק מחנה יהודה בירושלים.
בפיגוע נפצעו 9 אזרחים נוספים.
את הפיגוע ביצע ארגון הג'יהאד האסלאמי באמצעות מטען שהוחבא בפח אשפה.
ב-30 במאי נתפסו שתי סירות של החזית העממית שניסו לבצע פיגוע בתל אביב, דבר שהביא לסיום הדיאלוג בין אש"ף וארצות הברית ב-20 ביולי.
ב-15 ביוני נדקר נער בן 11 בשכונת ארמון הנציב בירושלים.
מחבלת בת 17 שעבדה באחת המסעדות בשכונה, דקרה אותו מאחור ופצעה אותו.
הנער הצליח להימלט פצוע ונשאר בחיים.
ביום שבת ב-28 ביולי הונח מטען חבלה בחוף ירושלים בתל אביב.
בפיגוע נהרגה תיירת מקנדה ונפצעו עשרות אזרחים ישראלים שבילו בחוף.
ב-8 ביולי נדקר שוטר בעיר העתיקה ונפצע פציעות בינוניות.
שני שוטרים שהוזעקו לאירוע גניבה הותקפו על-ידי מחבל שהצליח לדקור ולפצוע את אחד השוטרים.
ב-4 באוגוסט, שבוע לאחר הפיגוע בחוף, חטפה חוליית מחבלים את הנערים רונן קרמני וליאור טובול.
שני הנערים נחטפו בצומת רמות בירושלים על ידי 3 מחבלים שהכריחו אותם באיומי אקדח לעלות לרכבם.
הם הוגדרו כנעדרים במשך יומיים.
כעבור יומיים נמצאו גופותיהם בוואדי בין שכונת רמות לבית חנינא.
על פי המצב הגופות התברר כי הם נרצחו בדקירות סכין רבות על-ידי החוטפים.
ב-23 בספטמבר נרצח חייל המילואים ארנון פומרנץ בלינץ' במחנה הפליטים אל-בורייג' במרכז רצועת עזה.
פומרנץ נכנס למחנה הפליטים בטעות, רכבו נרגם באבנים ובלוקים, הוא ניסה להימלט אך נתקע בתוך הרכב.
ההמונים הציתו את המכונית כשהחייל בתוכה, והוא נשרף למוות.
הרצח עורר זעזוע גדול, הצבא ביקש לגרש עשרות מעורבים ברצח ולבצע הרס בתים נרחב במחנה.
יוזמת הגירוש נתקלה בקשיים מפני שהרצח בוצע בצורה של לינץ' המוני ולא אותרו אחראים ספציפיים.
הריסת הבתים התעכבה ביומיים בגלל צו ביניים של בג"ץ, אך לאחר ביטול הצו נהרסו 33 בתים במחנה.
ב-5 באוקטובר נפצעו 2 שוטרי מג"ב ו-5 אזרחים מרימון שהושלך לעברם בין שער שכם לשער הפרחים בעיר העתיקה בירושלים, המחבל שהשליך את הרימון הצליח להימלט ברכב שהמתין בסמוך למקום.
ב-22 באוקטובר נרצחו 3 ישראלים בשכונת בקעה בירושלים.
המחבל דקר למוות את לוחם הימ"מ, צ'רלי שלוש, החיילת איריס אזולאי והאזרח אלי אלטרץ.
הפעולה בוצעה על ידי סאלח אבו סירחאן, מחבל שהגיע מכפר סמוך לבית לחם, בחקירה הוא טען שמטרתו הייתה לנקום בכמה שיותר יהודים.
שני ארגונים פלסטיניים שונים לקחו אחריות על הפיגוע, "כוח 17" המשוייך לאש"ף, והג'יהאד האסלאמי.
ב-23 באוקטובר בוצעו שני פיגועים בירושלים.
בסופרמרקט בנווה-יעקב דקר מחבל את אחד מעובדי הסופר, והעובד נפצע.
בפיגוע אחר התקיף מחבל בגרזן בגן העצמאות בירושלים.
השוטרים הצליחו להשתלט על המחבל ולנטרל אותו.
ב-24 באוקטובר בוצעו שני פיגועים.
מחבל מעזה תקף שני עובדי מסגרייה באשקלון.
אחד מהם נפצע קשה והשני בינוני.
בפיגוע השני בצומת אלונים דקר מחבל שתי חיילות, אחת מהן נפצעה באורח קשה והשנייה בינוני.
אזרחים שהיו בתחנת האוטובוס הצליחו להשתלט על המחבל.
ב-8 בנובמבר נהרג סגן יהודה ליפשיץ בהיתקלות עם חוליית מחבלים בבקעת הירדן.
חוליה של 5 מחבלים פתחה באש על כוח הנדסה.
מהירי נהרג הקצין יהודה ליפשיץ.
החיילים הצליחו להרוג מחבל אחד ולעצור את ארבעת המחבלים האחרים.
ב-8 בנובמבר בנובמבר נרצח הסוהר כמאל פארס.
מחבל שהגיע לבקר קרוב משפחה בכלא ג'נין רצח את פארס בדקירה בעת עבודתו במסוף המבקרים.
המחבל הצליח להימלט לאחר שדקר את פארס.
ב-10 בנובמבר נפצע קשה השוטר עופר חג'בי בפיגוע דקירה בעיר העתיקה בירושלים.
נער בן 17 ממזרח-ירושלים דקר את חג'בי, ופצע אותו בצורה קשה.
השוטרים האחרים ניטרלו את הדוקר ועצרו אותו.
ב-12 בנובמבר ניסתה חוליית "חמאס" לחטוף חייל בצומת ליד בית אל.
המחבלים, שהיו מחופשים לאנשים דתיים, הציעו לו לעלות לטרמפ.
החייל שחשד בהם סירב לעלות, המחבלים פתחו עליו באש ונמלטו מהמקום, וניסיון החטיפה נכשל.
ב-2 בדצמבר נרצח יעקב ברוך בפיגוע דקירה באוטובוס בבני ברק.
3 מחבלים מהג'יהאד האסלאמי הסתערו על נוסעי אוטובוס בבני ברק.
בפיגוע נרצח יעקב ברוך הייזלר ונפצעו 3 אזרחים נוספים.
ב-5 בדצמבר התרחשו שני פיגועי ירי שהביאו לפציעתם של שוטר ו-3 אזרחים.
בפיגוע אחד נפצע קשה שוטר מג"ב מירי מחבלים בשכונת שייח' רדואן בעזה.
בפיגוע השני נפצעו 3 אזרחים מירי על אוטובוס אזרחי ליד אלון-מורה.
ב-9 בדצמבר נהרג לוחם בצנחנים, גיא פרידמן, מפיצוץ מטען בבית לחם.
ישראל הגיבה על גל הפיגועים בסוף 1990 במעצרים של פעילי חמאס רבים ובהטלת עוצר על יהודה ושומרון.
פעולות אלה הביאו לירידה באלימות, אם כי הפיגועים לא נפסקו.
פיגועי הירי בחודש דצמבר סימנו שלב חדש באינתיפאדה שהתאפיין בעלייה בפיגועים בנשק חם.
ב-1991 נרצחו 19 ישראלים בפיגועים, 5 חיילים ו-14 אזרחים.
בתחילת 1991 הייתה הפוגה בפיגועים בשל עוצר מתמשך שהוטל לאורך כל תקופת מלחמת המפרץ.
ב-17 בינואר פרצה מלחמת המפרץ, עם פרוץ המלחמה הכריזה ישראל על מצב חירום ועוצר מוחלט ביהודה ושומרון.
העוצר נמשך עד סיום המלחמה ובתקופה זאת לא התרחשו כלל פיגועים.
אך מיד עם סיום המלחמה התחדשו הפיגועים.
ב-1991 הייתה עלייה חדה במספר פיגועי הירי כנגד ישראלים, מרבית הפיגועים היו פיגועי ירי או פיגועי דקירה, אך ארגוני טרור החלו להפעיל שיטות נוספות של פיגועי דריסה ופיגועי מטענים.
ב-5 בינואר 1991 ביצע נהג אוטובוס מעזה פיגוע בצומת יד מרדכי, הוא דרס 3 מכוניות ישראליות.
בפיגוע נרצחה סיגל אלון ממושב ברוש ונפצעו 4 אזרחים נוספים.
ב-6 בפברואר נדקר חייל מילואים בתחנת אוטובוס בנצרת על-ידי מחבל מג'נין.
פיגוע הדקירה היה הפיגוע היחידי שבוצע בתקופת מלחמת המפרץ שבמהלכה הוטל עוצר מלא על כל הערים הפלסטיניות.
ב-28 בפברואר נרצח אלחנן אתאלי תלמיד הישיבה "עטרת כוהנים" בעיר העתיקה בירושלים.
הוא נרצח בדקירות סכין בסמוך למבנה הישיבה.
הפיגוע סימן את חזרתה של האינתיפאדה ופיגועי הטרור שפסקו במהלך מלחמת המפרץ.
ב-11 במרץ נרצחו 4 נשים ישראליות מרצדס בניטה, רוזה אליאספור, מרים בניטה ואישה נוספת, עולה חדשה מברית המועצות ששמה לא פורסם.
את הפיגוע בשכונת קריית היובל בירושלים ביצע מחבל שהגיע ממחנה הפליטים ג'באליה ברצועת עזה שהסתער על הנשים עם סכין מטבח גדולה ודקר אותן למוות, הרוצח נבלם לבסוף על ידי שוטר שירה בו.
ב-12 במרץ נהרגו החיילים שחר גנוסר וגיא צ'יקו ליד הכפר בית-חנון.
נהג משאית דרס קבוצת חיילים שהיו בסיור במסגרת קורס מ"כים, גנוסר וצ'יקו נהרגו, 4 חיילים נוספים נפצעו.
בחקירת התאונה טען הנהג כי נרדם ולא התכוון לבצע פיגוע.
ב-21 במרץ נרצח בפיגוע דקירה בחדרה מרדכי רויכמן, באותו יום נפצע חייל בפיגוע דריסה בטולכרם.
ב-22 במרץ בוצעו שני פיגועי דקירה בבני ברק ובהוד השרון, בפיגועים נפצעו 3 אזרחים.
ב-27 במרץ נרצח בפיגוע ירי יאיר מנדלסון, תושב ההתנחלות דולב.
את הפיגוע ביצעו אנשי "חמאס" שהשחיתו לאחר מכן את גופתו של מנדלסון במכות גרזנים.
למחרת ב-28 במרץ בוצע פיגוע ירי נוסף בדרום הר חברון, במערכת הביטחון העריכו כי ייתכן ופיגועי הירי המתרבים מסמנים שלב חדש באינתיפאדה.
ב-19 במאי בוצעו שני פיגועים בירושלים:
בפיגוע אחד בכיכר הדוידקה נפצעו 3 אזרחים ישראלים מדקירות של מחבל שהגיע מרמאללה.
בפיגוע השני נרצח עומר שהין, ערבי ממזרח ירושלים שעבד בתחנת הרדיו "קול ישראל" (רשת ב').
הוא נרצח על ידי מחבלים ועל-פי ההודעה הואשם בשיתוף פעולה עם ישראל.
ב-16 ביוני דקר פועל מג'נין את המעסיק שלו, חקלאי ממושב שדי תרומות.
פועלים אחרים שעבדו עם הדוקר הצילו את החקלאי הישראלי, אולם הדוקר הצליח להימלט מהמקום.
ב-29 ביוני נרצח אבי אושר במושב משואה בבקעת הירדן.
אושר שהיה תושב בקעות נרצח בדקירות במטעי התמרים בהם עבד על ידי פלשתינאים שהגיעו מהכפרים הסמוכים.
ב-6 ביולי נפצע קשה קבלן מאשדוד בפיגוע ירי בצומת מורג ברצועת עזה.
הקבלן הגיע כדי לאסוף פועלים, אך בזמן שהמתין לפועלים הגיע רכב עם מחבלים מארגון "החזית העממית" ופתח באש על הקבלן שנפצע קשה.
ב-8 ביולי בוצע פיגוע ירי נוסף בצומת מורג ברצועת עזה, בפיגוע נפצע בינוני אמנון יהלומי, רכז הביטחון של מושב דקל שהגיע לשם לאסוף פועלים.
המחבלים נטמעו בין הפועלים שהמתינו לאיסוף והסתערו על יהלומי ביריות כשעצר לאסוף את הפועלים.
ב-31 ביולי נפצע יובל דרך, תושב חברון שנדקר על ידי מחבלים במרכז חברון.
בעקבות הפיגוע החלו הפגנות של מתנחלים שדרשו מהצבא הפעלת יד קשה יותר.
הרמטכ"ל אהוד ברק אמר לאחר הפיגוע כי "ישנו שינוי מגמה באינתיפאדה, מצד אחד ישנה ירידה בהפרות הסדר ובאלימות הרחוב, אך מן הצד השני ישנה עלייה בפיגועים ובשימוש בנשק חם ורימונים.
ב-15 בספטמבר נהרג חייל גבעתי, יורם כהן מירי מחבלים בג'נין.
המחבלים מארגון הפת"ח המתינו לסיור במארב ופתחו על החיילים באש, מהירי נהרג כהן.
ב-16 בספטמבר הניחו מחבלים מחברון מטען צינור בשוק בבאר שבע.
לאחר הפיגוע עצר צה"ל 180 חשודים ואיתר לבסוף את מניחי המטען שהגיעו מחברון.
ב-26 בספטמבר ניסו מחבלים בג'נין לבצע פיגוע דריסה במחסום של חיילי צה"ל.
החיילים פתחו באש על הרכב, המחבלים שהיו חמושים יצאו מהרכב ובקרב יריות בין החיילים למחבלים נהרגו 3 מחבלים.
המחבלים היו שייכים לארגון החזית העממית, בעקבות האירוע עצר צה"ל 460 מאנשי הארגון.
ב-27 בספטמבר נרצח שלמה יחיא, עובד המועצה המקומית קדימה.
הוא נרצח במהלך עבודתו על-ידי מחבלים מחמאס שהגיעו ליישוב ודקרו אותו למוות.
ב-12 באוקטובר נרצחו בפיגוע שמואל מיכאלי ואהרון אגמון ונפצעו עשרות חיילים נוספים.
מחבל מהכפר קיביה דרס קבוצה גדולה של חיילים שעמדה בתחנת אוטובוס בצומת גהה.
המחבל שעבד בישראל גנב רכב מתל אביב וביצע עימו את הפיגוע.
בעקבות הפיגוע עלו דרישות למנוע כניסת פועלים מהשטחים לישראל, אולם שר המשטרה רוני מילוא סירב וטען שהשטחים הם חלק מישראל.
ב-15 באוקטובר נרצח הקבלן ג'מיל חסון מדלית אל-כרמל בכפר סמוך לג'נין.
חסון הגיע לאסוף פועלים שעבדו אצלו, אולם בעת שירד מהרכב ירו בו שני חמושים מקומיים והרגו אותו.
ב-28 באוקטובר נרצחו 2 ישראלים בפיגוע ירי ליד יתמא, דרומית לצומת תפוח: מחבלים ירו על אוטובוס שהסיע תושבים משילה להפגנה בתל אביב כנגד ועידת מדריד שעמדה להתחיל.
בפיגוע נרצחו נהג האוטובוס יצחק רופא ורחל דרוק, תושבת שילה.
הירי גם פצע 5 ילדים שישבו באוטובוס.
על-פי דו"ח שנתי של מערכת הביטחון מאז תחילת האינתיפאדה ישנה עלייה של פי 10 במספר פיגועי הטרור.
מגמת העלייה בלטה גם בשימוש בנשק חם שכמעט לא היה קיים עד 1987, אולם ב-1990 כבר בוצעו 360 פיגועי ירי והשלכת רימונים.
ב-1992 נרצחו בפיגועים 33 ישראלים, 16 אנשי כוחות הביטחון ו-17 אזרחים.
כמו כן נמשכה המגמה של החמרה בפיגועים והתגברות של פיגועי הירי והמטענים.
את מרבית הפיגועים ביצע ארגון "חמאס".
בשנה זאת ניסה "חמאס" לבצע בפעם הראשונה פיגוע של מכונית תופת במרכז הארץ.
כדי לנסות ולבלום את ההסלמה הגוברת גירשה ממשלת ישראל בחודש דצמבר 415 אנשי "חמאס" לדרום-לבנון.
ב-2 בינואר נרצח דורון שורשן מכפר דרום בפיגוע ירי ברצועת עזה, את הפיגוע ביצעו אנשי הפת"ח.
ישראל החליטה בתגובה לגרש מרצועת עזה 12 מאנשי הארגון.
ב-14 בינואר ירו מחבלים על אוטובוס אגד שנסע מירושלים לשילה.
בפיגוע נפצעו 7 מנוסעי האוטובוס, שניים מהם נפצעו קשה והיתר פציעות קלות.